**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 04.11.2015.**

**SKRAĆENI ZAPISNIK**

**SA 209. SJEDNICE UPRAVNOG VIJEĆA JU KAMENJAK**

Održane dana 04. studenog 2015. godine u prostorijama JU Kamenjak (prvi kat stare škole u Premanturi) s početkom u 19:20 h.

Prisutni: Vlasta Iveša Mihovilović, Matija Medica, Goran Peruško

Odsutni: Tea Gobo, Ljubomir Mezulić

Ostali: ravnateljica Maja Šarić, načelnik Goran Buić, zapisničarka Greta Pavić

D N E V N I R E D

1. Usvajanje zapisnika 207. i 208. sjednice UV
2. Ponuda za usluge izrade projektne dokumentacije – Uvala Portić – sidrište
3. Zapošljavanje stalnog sezonca
4. Zapošljavanje bez zasnivanja radnog odnosa
5. Ponuda Obrta Darko za čišćenje divljeg deponija oko tvrđave gdje se nalaze šišmiši
6. Odluka o nabavi vozila
7. Razno

Zamjenica predsjednice Upravnog vijeća JU Kamenjak otvara sjednicu i predlaže da se točka 1. prebaci na iduću sjednicu te da sljedeća točka postane prva točka. Usvaja se dnevni red.

Dnevni red se jednoglasno usvaja.

Za: 3 Protiv:0

Prelazi se na rad po točkama dnevnog reda.

**AD.1. Ponuda za usluge izrade projektne dokumentacije – Uvala Portić – sidrište**

Upravno vijeće zadužuje ravnateljicu da zatraži još ponuda.

**AD.2. Zapošljavanje stalnog sezonca**

Ravnateljica obrazlaže što bi za ustanova značilo zapošljavanje stalnog sezonca.

„Stalni sezonac“ znači – sufinanciranje doprinosa za produženo mirovinsko osiguranje stalnim sezonskim radnicima (u najdužem trajanju do 6 mjeseci)
Ovom mjerom poslodavcu iz djelatnosti turizma i ugostiteljstva sufinancira se trošak doprinosa za produženo mirovinsko osiguranje stalnim sezonskim radnicima u vremenu kada ne obavljaju poslove kod poslodavca odnosno „izvan sezone“, a to je i garancija da će ustanova imati tog radnika i iduću sezonu.

Vijeće jednoglasno prihvaća prijedlog o zapošljavanju dva djelatnika kao stalne sezonce.

Za: 3 Protiv: 0

**AD.3. Zapošljavanje bez zasnivanja radnog odnosa**

Ravnateljica upoznaje vijeće s mogućnošću stručnog osposobljavanja bez zasnivanja radnog odnosa. Cilj mjera je nezaposlenim osobama bez radnog iskustva u zanimanju za koje su završile školovanje omogućiti kroz stručno osposobljavanje ulazak na tržište rada. Vijeće ovlašćuje ravnateljicu da raspiše javni poziv.

Vijeće jednoglasno prihvaća prijedlog.

Za: 3 Protiv: 0

**AD.4. Ponuda Obrta Darko za čišćenje divljeg deponija oko tvrđave gdje se nalaze šišmiši**

Upravno vijeće zadužuje ravnateljicu da zatraži dopunu ponude tj. troškovnik.

**AD.5. Odluka o nabavi vozila**

Upravno vijeće predlaže da se u financijski plan za 2016. godinu stavi Stavka kupovine vozila.

**AD.6. Razno**

Zamjenica predsjednice UV daje riječ ravnateljici koja predlaže vijeću da bi nakon odluke o učlanjenju ustanove u grupaciju LAG “Južna Istra” isto tako trebalo izabrati i osobu koja će predstavljati ustanova u grupaciji. Prijedlog je da to bude stručni voditelj Martina Hervat.

Vijeće jednoglasno prihvaća prijedlog.

Za: 3 Protiv: 0

Zamjenica predsjednice UV daje riječ ravnateljici koja predlaže da do zapošljavanja glavnog čuvari prirode voditelj Službe čuvara prirode bude Martina Hervat.

Vijeće jednoglasno prihvaća prijedlog.

Za: 3 Protiv: 0

Zamjenica predsjednice Upravnog vijeća zatvara sjednicu.

Sjednica je završena u 21:30

Zapisničarka Zamjenica predsjednice Upravnog

Greta Pavić vijeća JU Kamenjak

 Vlasta Iveša Mihovilović

SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:

* Odluka kojom se ovlašćuje da provede postupak za zapošljavanje dvije osobe sa statusom „stalni sezonac“ – usvojeno
* Odluka kojom se raspisuje Javni poziv za dostavu prijava za stručno osposobljavanje za rad bez zasnivanja radnog odnosa (volontera – vježbenika) – jedan kandidat – usvojeno
* Odluka kojom se kao predstavnik Javne ustanove Kamenjak u grupaciji LAG „Južna Istra“ izabire Martina Hervat – usvojeno
* Odluka kojom Martina Hervat postaje voditelj Službe čuvara prirode - usvojeno